wickkiey/tamil-wikipedia-chunked huggingface dataset:
# பொது மடக்கை

## வரலாறு

17 ஆம் நூற்றாண்டின் ஆங்கிலக் கணிதவியலாளர் ஹென்றி பிரிக்சின் பெயரால் பொது மடக்கையானது *பிரிக்சிய மடக்கை* ("Briggsian logarithms") என அழைக்கப்படுகிறது. 1616, 1617 களில் பிரிக்சு எடின்பரோவில் இயல் மடக்கையைக் கண்டறிந்த கணிதவியலாளர் நேப்பியரைச் சந்திந்து நேப்பியரின் மடக்கையில் மாற்றங்கள் செய்யும் கருத்தை முன்வைத்தார். நேப்பியரின் ஒப்புதல் பெற்று முதல் 1000 எண்களின் பொது மடக்கை அட்டவணையை வெளியிட்டார்.  
பத்தடிமான மடக்கைகள் கணக்கிடுதலுக்கு மிகவும் பயனுள்ளதாக இருந்ததால் பொறியியலாளர்கள் log<sub>10</sub>(*x*) என்பதை சுருக்கமாக "log(*x*)" என எழுதினர். ஆனால் கணிதவியலாளர்கள் *e*-அடிமான இயல் மடக்கை log<sub>*e*</sub>(*x*) ஐ "log(*x*)" எனக் குறித்தனர். கையடக்க கணிப்பான்கள் பொறியியலாளர்களால் வடிவமைக்கப்படுவதால் அக்கணிப்பான்களில் பொது மடக்கையே "log(*x*)" எனக் குறிக்கப்படுகிறது. இயல் மடக்கை "ln(*x*)" எனக் குறிக்கப்படுகிறது.
# ஆர்சனிக் ஐங்குளோரைடு

ஆர்சனிக் ஐங்குளோரைடு – 50 பாகை செல்சியசு வெப்பநிலையில் சிதைவடைகிறது. திட ஆர்சனிக் ஐங்குளோரைடின் கட்டமைப்பு இறுதியாக 2001 ஆம் ஆண்டில் உறுதிபடுத்தப்பட்டது . பாசுபரசு ஐங்குளோரைடைப் போலவே இதுவும் முக்கோண இரட்டைப்பட்டைக்கூம்பு அமைப்பைப் பெற்றுள்ளது. தளவழிப் பிணைப்புகள் அச்சுப்பினைப்புகளைவிட நீளம் குறைவானவையாக உள்ளன. (As-Cl<sub>தளம்</sub> = 210.6 பை.மீ 211.9 பை.மீ; As-Cl<sub>அச்சு</sub>= 220.7 பை.மீ).  
தனிமவரிசை அட்டவணையின் 15 ஆவது தொகுதியில் ஆர்சனிக் தனிமத்திற்கு மேலும் கீழும் உள்ள ஐங்குளோரைடுகளான பாசுபரசு ஐங்குளோரைடும் ஆண்டிமனி ஐங்குளோரைடும் மிகுந்த நிலைப்புத்தன்மை கொண்டவையாகும். ஆனால் ஆர்சனிக் ஐங்குளோரைடின் நிலைப்புத்தன்மை முரண்பட்டதாக உள்ளது. தனிமங்களின் உட்கருவில் முழுமையடையாத எலக்ட்ரான் மற்றும் உட்கரு இடையிலான கவர்ச்சிவிசை இதற்கு காரணமாக இருக்கலாம் என்று நம்பப்படுகிறது. முதல்வரிசை இடைநிலைத் தொடரில் தொடர்ந்து வரும் காலியம், செருமேனியம், ஆர்சனிக், செலீனியம் மற்றும் புரோமின் முதலியன தங்களுடைய 4s எலக்ட்ரான்களை உறுதிப்படுத்தும் நிலைக்குக் கொண்டுச்செல்ல வழிவகுக்கின்றன. இதனால் மேற்கோண்டு கூடுதல் பிணைப்புக்கு வாய்ப்பில்லாமல் போகிறது. இவ்விளைவு டி தொடர் சுருக்கம் என்று அழைக்கப்படுகிறது. எப் தொடர் சுருக்கத்தைப் போலவே இருக்கும் இச்சுருக்கம் பொதுவாக இலந்தனைடு சுருக்கம் என்ற பெயரால் அழைக்கப்படுகிறது.
# ரொட்ரிகோ துதெர்த்தே

**ரொட்ரிகோ *ரோடி* ரோவா துதெர்த்தே** (*Rodrigo "Rody" Roa Duterte*, பிறப்பு மார்ச் 28, 1945), விளிப்பெயர் **டிகொங்**, ஒரு பிலிப்பீனிய வழக்கறிஞர், அரசியல்வாதி மற்றும் பிலிப்பைன்ஸின் 16 வது ஜனாதிபதி ஆவார். அவர் பிலிப்பைன்ஸின் வரலாற்றில் நீண்ட காலம் பணியாற்றிய மாநகரத்தலைவர்களில் ஒருவர். அவர் 22 வருடங்களுக்கும் மேலாக 1,449,296 மக்கள்தொகை கொண்ட மிண்டானாவோ மாகாணத்தின் டவாவோ நகரத்தின் மாநகரத்தலைவராக பணியாற்றினார். அவர் முன்பு துணை மாநகரத்தலைவராகவும் நாடாளுமன்ற உறுப்பினராகவும் பணியாற்றினார்.  
குற்றவாளிகளுக்கு எதிரான கடுமையான கொள்கைகளுக்காக (சூன்ய சகிப்பு) உள்ளூரில் இவர் பெரிதும் புகழ் பெற்றுள்ளார். *டைம்* இதழ் இவரை "தண்டிப்பவர்" என பெயரிட்டுள்ளது. துதெர்த்தெயுடன் தொடர்புள்ள காப்புக்குழுக்கள் போதை மருந்து கையாளுபவர்கள், குற்றவாளிகள், கும்பல் உறுப்பினர்களு மற்றும் பிற சட்டவிரோத குழுக்களை தண்டனைக் கொலை செய்ததாக கருதப்படுகின்றது. இருபது ஆண்டுகளுக்கும் மேலான ஆட்சியில் துதெர்த்தெ டவாவோ நகரத்தை "பிலிப்பீன்சின் கொலைத் தலைநகரம்" என்பதிலிருந்து “தென்கிழக்காசியாவின் மிகவும் அமைதியான நகரமாக” மாற்றியுள்ளார்.  
பிலிப்பீன்சு ஜனாதிபதியாகப் போட்டியிட பலமுறை வேண்டுகோள் விடப்பட்டும் 2015 வரை தவறான அரசமைப்பு எனக் கூறியும் குடும்ப எதிர்ப்பு காரணமாகவும் துதெர்த்தெ செவிமடுக்கவில்லை. இருப்பினும், நவம்பர் 21, 2015இல் 2016ஆம் ஆண்டு ஜனாதிபதி தேர்தலில் போட்டியிட முடிவு செய்தார். அவர் ஜனாதிபதி தேர்தலில் 39.01% வாக்குகளுடன் வெற்றி பெற்றார் , அவரது துணை ஜனாதிபதி வேட்பாளர் வெற்றிபெறவில்லை, எனவே லிபரல் கட்சியின் லெனி ராப்ரெடோ துணை ஜனாதிபதியானார்.  
அக்டோபர் 2021 இல், ரோட்ரிகோ டுடெர்டே 2022 இல் துணை ஜனாதிபதி பதவிக்கு போட்டியிடவில்லை என்றும் அரசியல் வாழ்க்கையிலிருந்து ஓய்வு பெறுவதாகவும் அறிவித்தார்.
# கொண்டுல் தீவு

**கொண்டுல் தீவு** (*Kondul Island*) என்பது நிக்கோபார தீவுகளைச் சேர்ந்த ஒரு சிறிய தீவாகும்.
# கொண்டுல் தீவு

## வரலாறு

இத்தீவு 2004 ஆம் ஆண்டு ஏற்பட்ட ஆழிப்பேரலையால் கடுமையாக தாக்கப்பட்டது. இதனால் ஆழிப்பேரலைக்குபின் இத்தீவின் மக்கள் பெரிய நிக்கோபாருக்கு இடம்பெயர்ந்தனர். 2015 ஆம் ஆண்டு இரண்டு மூத்தவர்கள் தீவுக்கு திரும்பி தீவின் படகுதுறையை சீர்படுத்தினர். இத்தீவைச் சுற்றிய பகுதிகளில் சட்டவிரோதமாக மியான்மர் நாட்டவர்கள் வாடிக்கையாக மீன்பிடித்துவருகின்றனர்.
# கொண்டுல் தீவு

## நிலவியல்

இத்தீவு வங்காள விரிகுடாவில் பெரிய நிக்கோபார் மற்றும் சிறிய நிக்கோபார் ஆகிய தீவுகளுக்கு இடையில் அமைந்துள்ளது. இத்தீவு 2.6&nbsp;கி.மீ.&nbsp;நீளத்தோடும், 0.95&nbsp;கி.மீ. அதிகபட்ச அகலத்துடனும் <span contenteditable="false">1.55</span>&nbsp;<span contenteditable="false">km</span><sup contenteditable="false">2</sup><span contenteditable="false"> (0.60</span>&nbsp;<span contenteditable="false">sq</span>&nbsp;<span contenteditable="false">mi)</span>. பரப்பளவுடன் உள்ளது.
# கொண்டுல் தீவு

## நிர்வாகம்

இத்தீவு பெரிய நிக்கோபார் நகரியத்திற்கு உட்பட்டதாகவும் சிறிய நிக்கோபார் வட்டத்தைச் சேர்ந்ததாக உள்ளது.
# கொண்டுல் தீவு

## மக்கள்வகைப்பாடு

இந்த தீவில் உள்ள மாயாயா என்னும் சிற்றூரும் அதில் வானொலி ஏற்பியும் உள்ளது.
# மேன் தீவு (நிக்கோபார்)

**மேன் தீவு**(*Man Island*) என்பது இந்தியாவின் அந்தமான் நிக்கோபார் தீவுகளைச் சேர்ந்தநிகோபார் மாவட்டத்துக்கு உட்பட்ட ஒருதீவாகும்.
# மேன் தீவு (நிக்கோபார்)

## நிர்வாகம்

இத்தீவு நான்கோவரி நகரியத்தைச் சேர்ந்ததாகவும், தெரசா வட்டத்தைச் சேர்ந்ததாகவும் உள்ள ஒரு பகுதியாகும்.
# மேன் தீவு (நிக்கோபார்)

## நிலவியல்

இத்தீவு நிக்கோபார் தீவுக் கூட்டத்தைச் சேர்ந்ததாகும். இது இந்தியப் பெருங்கடல் மற்றும் வங்காள விரிகுடா ஆகியவற்றுக்கு இடையில் அந்தமான் கடல் பகுதியில் டிலங்சொங் தீவிலிருந்த நான்கு கிலோமீட்டர் (2.5 மைல் ) தொலைவில் உள்ளது.
# விக்கிப்பீடியா:Statistics/weekly/8-May-2016
| 119 | Anumahan | 0 | 1 | 0 | 0 | 0 | 0 | 0 | 1 | 0 |  |
| 120 | 117.208.201.139 | 0 | 1 | 0 | 0 | 0 | 0 | 0 | 1 | 31 |  |
| 121 | D.Vijay Ananth | 0 | 0 | 0 | 0 | 0 | 0 | 1 | 1 | 0 |  |
| 122 | S.thanalakshmi | 0 | 0 | 0 | 0 | 0 | 0 | 1 | 1 | 0 |  |
| 123 | Anitharam | 0 | 0 | 0 | 0 | 0 | 0 | 1 | 1 | 0 |  |
| 124 | Sudalaimuthu72 | 0 | 0 | 0 | 0 | 0 | 0 | 1 | 1 | 0 |  |
| 125 | 101.222.162.96 | 0 | 1 | 0 | 0 | 0 | 0 | 0 | 1 | 9 |  |
| 126 | 203.99.197.163 | 0 | 1 | 0 | 0 | 0 | 0 | 0 | 1 | 0 |  |
| 127 | 223.235.193.99 | 0 | 1 | 0 | 0 | 0 | 0 | 0 | 1 | 0 |  |
| 128 | 99.235.162.185 | 0 | 1 | 0 | 0 | 0 | 0 | 0 | 1 | 0 |  |
| 129 | 2A02:C7D:3C93:8C00:5499:F508:9BBF:1EE3 | 0 | 1 | 0 | 0 | 0 | 0 | 0 | 1 | 1 |  |
| 130 | 43.228.108.131 | 0 | 1 | 0 | 0 | 0 | 0 | 0 | 1 | 3 |  |
| 131 | 27.63.10.57 | 0 | 1 | 0 | 0 | 0 | 0 | 0 | 1 | 7 |  |
| 132 | 61.3.123.22 | 0 | 1 | 0 | 0 | 0 | 0 | 0 | 1 | 97 |  |
| 133 | Ammapatti Angala Parameshwari | 0 | 0 | 0 | 0 | 0 | 0 | 1 | 1 | 0 |  |
| 134 | அம்மாபட்டி அங்காள பரமேஸ்வரி | 0 | 0 | 0 | 0 | 0 | 0 | 1 | 1 | 0 |  |
| 135 | MIRATTALSIVA | 0 | 0 | 0 | 0 | 0 | 0 | 1 | 1 | 0 |  |
| 136 | 175.157.111.16 | 0 | 1 | 0 | 0 | 0 | 0 | 0 | 1 | 91 |  |
| 137 | 89.148.20.253 | 0 | 1 | 0 | 0 | 0 | 0 | 0 | 1 | 5 |  |
| 138 | Wieralee | 0 | 1 | 0 | 0 | 0 | 0 | 0 | 1 | 0 |  |
| 139 | 117.201.18.153 | 0 | 1 | 0 | 0 | 0 | 0 | 0 | 1 | 124 |  |
| 140 | 117.217.196.85 | 0 | 1 | 0 | 0 | 0 | 0 | 0 | 1 | 0 |  |
| 141 | Penmann | 0 | 0 | 0 | 0 | 0 | 0 | 1 | 1 | 0 |  |
| 142 | Titodutta | 0 | 0 | 0 | 0 | 0 | 0 | 1 | 1 | 0 |  |
| 143 | 122.174.181.191 | 0 | 1 | 0 | 0 | 0 | 0 | 0 | 1 | 0 |  |
| 144 | 101.222.227.124 | 0 | 1 | 0 | 0 | 0 | 0 | 0 | 1 | 5336 |  |
| 145 | 106.76.242.125 | 0 | 1 | 0 | 0 | 0 | 0 | 0 | 1 | 2 |  |
| 146 | 106.206.100.32 | 0 | 1 | 0 | 0 | 0 | 0 | 0 | 1 | 0 |  |
| 147 | Jayarathina | 0 | 0 | 0 | 1 | 0 | 0 | 0 | 1 | 0 | } |
# விக்கிப்பீடியா:Statistics/weekly/1-May-2016
| 118 | Sivaok | 0 | 0 | 0 | 0 | 0 | 0 | 1 | 1 | 0 |  |
| 119 | बिप्लब आनन्द | 0 | 1 | 0 | 0 | 0 | 0 | 0 | 1 | 0 |  |
| 120 | 117.241.69.20 | 0 | 1 | 0 | 0 | 0 | 0 | 0 | 1 | 1 |  |
| 121 | ஜ்ஸ்ரட்ச்ன்பக்ழ்ப் | 0 | 1 | 0 | 0 | 0 | 0 | 0 | 1 | 30 |  |
| 122 | 27.61.115.78 | 0 | 1 | 0 | 0 | 0 | 0 | 0 | 1 | 6 |  |
| 123 | 49.207.191.87 | 0 | 1 | 0 | 0 | 0 | 0 | 0 | 1 | 172 |  |
| 124 | 121.244.135.234 | 0 | 1 | 0 | 0 | 0 | 0 | 0 | 1 | 253 |  |
| 125 | Surya Prakash.S.A. | 0 | 1 | 0 | 0 | 0 | 0 | 0 | 1 | 0 |  |
| 126 | Asnath Munshif | 0 | 1 | 0 | 0 | 0 | 0 | 0 | 1 | 12 |  |
| 127 | 182.71.232.147 | 0 | 1 | 0 | 0 | 0 | 0 | 0 | 1 | 3 |  |
| 128 | AkilanVijayakumar | 0 | 0 | 0 | 0 | 0 | 0 | 1 | 1 | 0 |  |
| 129 | 122.178.108.15 | 0 | 1 | 0 | 0 | 0 | 0 | 0 | 1 | 898 |  |
| 130 | 112.134.66.160 | 0 | 1 | 0 | 0 | 0 | 0 | 0 | 1 | 0 |  |
| 131 | 101.222.166.168 | 0 | 1 | 0 | 0 | 0 | 0 | 0 | 1 | 316 |  |
| 132 | Geraldshields11 | 0 | 1 | 0 | 0 | 0 | 0 | 0 | 1 | 100 |  |
| 133 | திரு.ேத.பிராத்தனன் | 0 | 0 | 0 | 0 | 0 | 1 | 0 | 1 | 0 |  |
| 134 | 117.216.50.250 | 0 | 1 | 0 | 0 | 0 | 0 | 0 | 1 | 0 |  |
| 135 | பரிதிமதி | 0 | 1 | 0 | 0 | 0 | 0 | 0 | 1 | 4 |  |
| 136 | 122.178.28.21 | 0 | 1 | 0 | 0 | 0 | 0 | 0 | 1 | 0 |  |
| 137 | Vsakthibalaji | 0 | 1 | 0 | 0 | 0 | 0 | 0 | 1 | 236 |  |
| 138 | 106.51.24.73 | 0 | 1 | 0 | 0 | 0 | 0 | 0 | 1 | 156 |  |
| 139 | 27.7.10.198 | 0 | 1 | 0 | 0 | 0 | 0 | 0 | 1 | 0 |  |
| 140 | 61.3.18.242 | 0 | 1 | 0 | 0 | 0 | 0 | 0 | 1 | 0 |  |
| 141 | Ram-Man | 0 | 1 | 0 | 0 | 0 | 0 | 0 | 1 | 6 |  |
| 142 | 27.251.247.34 | 0 | 1 | 0 | 0 | 0 | 0 | 0 | 1 | 0 |  |
| 143 | 2A02:8070:4783:600:90A2:BADF:84E3:295 | 0 | 1 | 0 | 0 | 0 | 0 | 0 | 1 | 1 |  |
| 144 | சஞ்சீவி சிவகுமார் | 0 | 0 | 0 | 0 | 0 | 0 | 1 | 1 | 0 |  |
| 145 | Info-farmer | 0 | 0 | 0 | 0 | 0 | 0 | 1 | 1 | 0 |  |
| 146 | 106.207.196.137 | 0 | 1 | 0 | 0 | 0 | 0 | 0 | 1 | 2003 |  |
| 147 | 210.186.53.32 | 0 | 0 | 0 | 0 | 0 | 0 | 1 | 1 | 0 |  |
| 148 | SURESH M KANTHALORE | 0 | 1 | 0 | 0 | 0 | 0 | 0 | 1 | 1209 |  |
| 149 | 106.51.4.74 | 0 | 1 | 0 | 0 | 0 | 0 | 0 | 1 | 40 |  |
| 150 | 1.23.63.5 | 0 | 1 | 0 | 0 | 0 | 0 | 0 | 1 | 0 |  |
| 151 | Nizanavanee | 0 | 0 | 0 | 0 | 0 | 0 | 1 | 1 | 0 |  |
| 152 | சக்திகுமார் லெட்சுமணன் | 0 | 1 | 0 | 0 | 0 | 0 | 0 | 1 | 101 |  |
| 153 | 2607:FB90:8492:4627:B11A:8AE8:2DA8:1D8C | 0 | 1 | 0 | 0 | 0 | 0 | 0 | 1 | 0 |  |
| 154 | 115.184.193.180 | 0 | 0 | 0 | 0 | 0 | 0 | 1 | 1 | 0 | } |
# தாமசு ரோ

**சர் தாமசு ரோ** (*Sir Thomas Roe*, c. 1581 – 6 நவம்பர் 1644) முதலாம் ஜேம்சு, எலிசபெத் காலத்து ஆங்கில நல்லுறவு பேராளர் ஆவார். 1614க்கும் 1644க்கும் இடையே பல முறை இங்கிலாந்தின் மக்களவை உறுப்பினராக இருந்துள்ளார். சிறந்த கல்வியாளராகவும் அறிஞராகவும் விளங்கினார்.
# தாமசு ரோ

## வாழ்க்கை வரலாறு

ரோ எசெக்சு கவுன்ட்டியில் வான்சுடெட் அருகிலுள்ள கீழ் லெய்டனின் சர் இராபர்ட் ரோ, எலினோர் ஜெர்மி இணையருக்குப் பிறந்தார். தனது 12வது அகவையிலேயே, சூலை 6, 1593இல் ஆக்சுபோர்டின் மக்டலென் கல்லூரியிலிருந்து பல்கலைக்கழக நுழைவிற்குத் தேர்வானார். 1597இல் இங்கிலாந்தின் சீர்மிக்க வழக்கறிஞர் குழாமான *மிடில் டெம்பிளில்* உறுப்பினரானார். இங்கிலாந்தின் முதலாம் எலிசபெத்தின் அவையில் சீமான் (எஸ்குயர்) ஆனார். சூலை 23, 1604இல் முதலாம் ஜேம்சு இவரை *நைட்* எனப்படும் *ஆண்தகை* ஆக்கினார். 1610இல் இளவரசர் என்றி இவரை மேற்கிந்தியத் தீவுகளுக்கு அனுப்பினார்.  
வில் இங்கிலாந்தின் தூதராக இருந்த சர் தாமசு ரோ முன்னிலையில் ஜகாங்கீர் கொடையளித்தல்.]]
1614இல், இங்கிலாந்தின் மக்களவைக்குத் தேர்ந்தெடுக்கப்பட்டார்.
# தாமசு ரோ

## மேற்சான்றுகள்

-
# 1864 கொல்கத்தா புயல்

**1864 கொல்கத்தா புயல்** (*1864 Calcutta Cyclone*) என்பது 1864 ஆம் ஆண்டு அக்டோபர் 5-ம் தேதி கொல்கத்தாவைத் தாக்கிய கொடூரமான புயல் ஆகும். இதன் பாதிப்பாக 60,000 மக்கள் உயிரிழந்தனர். மேலும் பல்லாயிரம் மக்கள் புயலின் பின் ஏற்பட்ட நோயின் காரணத்தால் உயிரிழந்தனர். இது கொல்கத்தாவை உலுக்கிய மிகப்பெரிய புயல்களில் ஒன்று ஆகும். இது சுமார் காலை பத்து மணியளவில் கிழக்குக்கரையில் உள்ள ஹுக்ளி நதியைக் கடந்தது. அப்பொழுது அந்த நதியின் நீரின் அளவு 40 அடி உயரம் வரை எழுந்தது. இதன் விளைவாக அதன் கரையிலிருந்த பகுதிகள் அனைத்தும் நீரினால் இழித்து செல்லப்பட்டது. துறைமுகத்திலிருந்த பெரும்பாலான கப்பல்கள் (172/195) நாசமடைந்தன. அதன் பின் அந்த நகரத்தை நிர்மாணிக்க மாதக்கணக்காகியது.
# தோனாவான் கரைசல்

**தோனாவானின் கரைசல்** (Donovan's solution) என்பது AsHgI4 என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். ஆர்சனிக் மூவயோடைடுடன் பாதரச அயோடின் சேர்த்து இச்சேர்மம் தயாரிக்கப்படுகிறது .
# தோனாவான் கரைசல்

## தயாரிக்கும் முறை

100 மி.லி கரைசலாக்கும் விதமாக தண்ணீரில் உள்ள 0.9 சோடியம் பைகார்பனேட்டுடன் AsI3 மற்றும் HgI2 ஆகிய இரண்டையும் ஒவ்வொன்றும் ஒரு கிராம் அளவிற்கு எடுத்துக் கொண்டு இக்கரைசல் தயாரிக்கப்படுகிறது.
மேலும் சிக்கலான தயாரிப்புக் கலை பற்றிய தகவல், பெருமளவில் தயாரிப்பு மற்றும் வர்த்தகம் குறித்த தகவல்கள், செயல்முறை வரவுகள் மற்றும்... என்ற அமோல்டு யேம்சு கூலியின் கலைக் களஞ்சியத்தில் கொடுக்கப்பட்டுள்ளன .
# தோனாவான் கரைசல்

## பயன்கள்

கால்நடை மருத்துவத்தில் நாள்பட்ட தோல் தொடர்பான நோய்களுக்கு சிகிச்சையளிக்க தோனாவான் கரைசல் பயன்படுத்தப்படுகிறது . ஒருவகை நாட்டுப்புற மருந்தாகவும் மக்களால் பயன்படுத்தப்பட்டது . 19 ஆம் நூற்றாண்டில் தொழு நோய் சிகிச்சை மற்றும் சோரியாசிசு எனப்படும் தடிப்புத் தோல் அழற்சி நோய் சிகிச்சையிலும் உள்மருந்தாகவும் பயன்படுத்தப்பட்டது.
# பெங்களூர் நாட்கள்

***பெங்களூர் நாட்கள்*** என்பது 2016 ஆம் ஆண்டு வெளியான தமிழ்த் திரைப்படம் ஆகும். மேலும் இது ஒரு இந்தியத் தமிழ் நகைச்சுவை திரைப்படம் ஆகும். இத்திரைப்படம் 2014 ஆம் ஆண்டு வெளியான அஞ்சலி மேனோன் எழுதி இயக்கிய *பெங்களூர் டேய்ஸ்* என்ற மலையாளத் திரைப்படத்தின் மறுதயாரிப்பு ஆகும். இதில் ஆர்யா, ஸ்ரீ திவ்யா, போப்பி சிம்கா, ரானா தக்குபாடி, ராய் லட்சுமி, பார்வதி மேனன் மற்றும் சமந்தா ருத் பிரபு ஆகியோர் நடித்துள்ளனர்.
# பெங்களூர் நாட்கள்

## நடிப்பு

- ஆர்யா - அர்ஜுன் "அஜ்ஜூ"
- ரானா தக்குபாடி - சிவபிரசாத் "பிரசாத்"
- பாபி சிம்ஹா - கண்ணன் "குட்டி"
- ஸ்ரீ திவ்யா - திவ்யா சிவபிரசாத் "அம்மு"
- பார்வதி - ஆர்.ஜே. சாரா எலிசபெத்
- ராய் லட்சுமி - லக்சுமி
- சிஜோய் வர்கீஸ்
# அசாம் கிராமீண் விகாஸ் வங்கி

அசாம் கிராமீண் விகாஸ் வங்கி, இந்திய மாநிலமான அசாமில் இயங்குகிறது. இதன் தலைமையகம் குவாஹாட்டியில் உள்ளது.
# அசாம் கிராமீண் விகாஸ் வங்கி

## தானியக்க பணவழங்கி இயந்திரங்கள்

இந்த வங்கியின் தன்னியக்க வங்கி இயந்திரம் அசாமில் மட்டும் 100 இடங்களில் திறக்கப்படவுள்ளன. இவற்றில் 20 இயந்திரங்கள் பராக் பள்ளத்தாக்கு மாவட்டத்தில் திறக்கப்படவுள்ளன. இந்தக் கிராமப்புறங்களில் வசிக்கும் மக்களின் நலனைக் கருத்தில் கொண்டு திறக்கப்பட்டது. இந்த வங்கிக்கு 8 கிளைகள் உள்ளன.
# விக்கிப்பீடியா:விக்கித்திட்டம் விக்கித்தரவு/தமிழக ஊராட்சிகள் விக்கித்தரவு

தமிழக ஊராட்சிகள் பற்றி தமிழ் விக்கிப்பீடியாவில் உள்ள மகாராஜபுரம் ஊராட்சி
# விக்கிப்பீடியா:விக்கித்திட்டம் விக்கித்தரவு/தமிழக ஊராட்சிகள் விக்கித்தரவு

## நிலவரம்

- தமிழ் விக்கிப்பீடியா கட்டுரைகள் அனைத்துக்கும் தானாகவே விக்கித்தரவு உருப்படி தோன்றும் (?). எனவே, இக்கட்டுரைகள் அனைத்துக்கும் உருப்படிகள் உள்ளன. ஆனால், உருப்படிகளுக்கான ஆங்கில விவரிப்பை மட்டும் ஒரு பயனர் (தானியக்கமாகச்?) சேர்த்துள்ளார். இதர விவரங்களைச் சேர்க்க வேண்டும்.
# விக்கிப்பீடியா:விக்கித்திட்டம் விக்கித்தரவு/தமிழக ஊராட்சிகள் விக்கித்தரவு

## நிலவரம்

### உருவாக்க வேண்டியவை

- ஊராட்சி ஒன்றியங்கள் / வட்டாரங்கள் குறித்த கட்டுரைகளை உருவாக்க வேண்டும். குறைந்தது, அவற்றுக்கு விக்கித்தரவு உருப்படிகளை உருவாக்க வேண்டும்.
- சிற்றூர்கள் (ஏவறத்தாழ 60,000+ ஊர்கள் வரலாம்) அனைத்துக்கும் தானியக்கமாக உருப்படிகள் உருவாக்க வேண்டும். ஆனால், விக்கிப்பீடியா கட்டுரைகள் உருவாக்கத் தேவையில்லை.
# விக்கிப்பீடியா:விக்கித்திட்டம் விக்கித்தரவு/தமிழக ஊராட்சிகள் விக்கித்தரவு

## நிலவரம்

### சேர்க்க வேண்டியவை

- நமது கட்டுரைகளில் உள்ள பின்வரும் தகவலை எப்படி விக்கித்தரவில் சேர்ப்பது என்று பார்க்க வேண்டும்.
- ஆண், பெண் மக்கள் தொகை
- ஊராட்சி மன்றத் தொகுதிகள் எண்ணிக்கை, ஊராட்சி மன்றத் தொகுதி உறுப்பினர்கள் எண்ணிக்கை
- அடிப்படை வசதிகள்
# விக்கிப்பீடியா:விக்கித்திட்டம் விக்கித்தரவு/தமிழக ஊராட்சிகள் விக்கித்தரவு

## நிலவரம்

### பெற வேண்டிய கூடுதல் தரவு

- ஒவ்வொரு ஊராட்சியும் தனித்தொகுதியா பொதுத்தொகுதியா, பெண்களுக்கு ஒதுக்கப்பட்ட தொகுதியா போன்ற விவரங்களைப் பெற வேண்டும். இவை காலத்துக்கு காலம் மாறும் என்றால் காலக்கட்டம் குறித்த விவரங்களையும் பெற வேண்டும்.
- எல்லைகளைப் பகிரும் ஊராட்சிகள் பற்றிய தரவு
# யூலியெத்தா லாந்தேரி

**யூலியெத்தா லாந்தேரி** (*Julieta Lanteri*), (மார்ச் 22, 1873 — பெப்ரவரி 25, 1932) இத்தாலிய அர்கெந்தீன மருத்துவர், முன்னணி கட்டற்ற சிந்தனையாளர், அர்கெந்தீன மகளிர் உரிமை மற்றும் சமூக சீர்திருத்த செயற்பாட்டாளர் ஆவார்.
# யூலியெத்தா லாந்தேரி

## வாழ்க்கை வரலாறு

ஜூலி மாடெலின் லாந்தேரி அப்போதைய இத்தாலியின் கூனியோ மாகாணத்தில் *பிரிகா மரித்தமா* என்னும் (தற்போது *லா பிரிகெ*, பிரான்சு) சிற்றூரில் பிறந்தார். அவரது பெற்றோர், மாட்டெயா கைடொவும் பியர்ரி-அன்டாயின் லாந்தேரியும் தங்கள் இரு மகள்களுடன் 1879இல் அர்கெந்தீனாவிற்கு குடி பெயர்ந்தனர். யூலியெத்தா புவனெசு ஐரிசிலும் லா பிளாடாவிலும் வளர்ந்தார்.  
1898 ஆம் ஆண்டு புவனெசு ஐரிசு பல்கலைக்கழகத்தில் மருந்தியல் பட்டம் பெற்றார். 1907 ஆம் ஆண்டு அர்கெந்தீனாவின் ஐந்தாவது பெண்ணாக மருத்துவப் பட்டம் பெற்றார்; இவர் முதல் மருத்துவப் பட்டம் பெற்ற இத்தாலிய அர்கெந்தீனப் பெண்ணாவார் . வறியவர்களுக்கு மருத்துவ வசதிகளுக்கான அணுக்கம் பெற அப்போதிலிருந்தே போராடினார்; இதற்காக *செமனா மெடிகா* என்ற பருவ ஏட்டைத் துவக்கினார்.  
தேசிய பெண் கட்டற்ற சிந்தனையாளர் கூட்டிணைவை நிறுவி அதன் இதழ் *லா நுவா முகெர்* வெளியிடத் தொடங்கினார். 1910ஆம் ஆண்டில் முதல் பன்னாட்டு மகளிர் பேராயம் நிகழ்த்திட வேண்டிய ஏற்பாடுகளை ஒருங்கிணைத்தார். பின்னதாக தேசிய சிறார்நல பேராயம் நடந்திடவும் ஒருங்கிணைத்தார்.  
அர்கெந்தீன சட்டத்தில் பெண்கள் வாக்குரிமை குறித்து விரிவாக தெரிந்திருந்ததனால் புவனெசு ஐரிசு நகர மன்றத் தேர்தலில் வாக்குப்பதிவு அலுவரிடம் போராடி சூலை 16, 1911இல் தமது வாக்கை பதிவு செய்தார்; இதன்மூலம் தென் அமெரிக்காவிலேயே வாக்களித்த முதல் பெண்மணி என்ற பெருமை பெற்றார்.) இச்சம்பவத்தால் இராணுவப் பணி புரிந்தோருக்கு மட்டுமே வாக்குரிமை என அந்தாண்டு சட்டம் திருத்தப்பட்டு (அர்கெந்தீனாவில் இராணுவப்பணி அனைத்து ஆண்களுக்கும் கட்டாயமானது) பெண்களுக்கு வாக்குரிமை மீண்டும் மறுக்கப்பட்டது. லாந்தேரி தனது வழக்கறிஞர் அஞ்செலிகா பரேடாவுடன் இணைந்து தேசிய பெண்ணிய சங்கம் என்ற அரசியல் கட்சியை நிறுவினார். 1918இல் அர்கெந்தீன மக்களவைக்கு போட்டியிட்டார்; தொடர்ந்து 1930 இராணுவப் புரட்சி வரை அடுத்தடுத்த தேர்தல்களில் போட்டியிட்டார்.
# 1897 அஸ்ஸாம் நிலநடுக்கம்

**1897 அஸ்ஸாம் நிலநடுக்கம்** (*1897 Assam earthquake*) என்பது 1897-ம் ஆண்டு ஜூன் 12-ம் நாள் இந்தியாவில் உள்ள அஸ்ஸாம் மாநிலத்தில் நிகழ்ந்த வலுவான நிலநடுக்கம் ஆகும். இது ரிக்டர் அளவில் 8.7 எனப் பதிவாகியது. இதன் விளைவாக 6,000 மக்கள் தங்கள் உயிரை இழந்தனர். இது அப்பகுதியிலிருந்த கட்டிடங்களைத் தரைமட்டமாக்கியது. மேலும் இது இந்தியாவின் பிற பகுதிகளிலும் உணரப்பட்டது. மேலும் டாக்காவில் (கிழக்கு வங்காளத்தின் தலைநகரம்) அதிகமான மக்கள் உயிரை இழந்தனர். இதனால் 50 மைல் நீள இருப்புப்பாதை முழுவதுமாக அழிக்கப்பட்டது. டார்ஜிலிங்கில் உள்ள தேயிலைத் தோட்டங்களும் கட்டிடங்களும் அழிக்கப்பட்டன. இதனால் தேயிலைத் தொழில் அழிந்தது. கிழக்கு வங்காளத்தில் பல பாலங்கள் உடைந்த காரணத்தால் தொடருந்துப் போக்குவரத்து முற்றிலுமாக நிறுத்தப்பட்டது.
# நெடுந்தீவு தேசிய வனம்

**நெடுந்தீவு தேசிய வனம்** (*Delft National Park*) என்பது நெடுந்தீவுப் பகுதியில் அமைந்துள்ள ஒரு தேசிய வனம் ஆகும். இது யாழ்ப்பாணம் தென் மேற்கிலிருந்து கிட்டத்தட்ட தூரத்தில் அமைந்துள்ளது.  
ஐக்கிய நாடுகள் வளர்ச்சித் திட்டம், ஐக்கிய நாடுகள் சூழல் திட்டம் என்பவற்றின் உதவியோடு அரசாங்கம் வட மாகாணத்தில் ஓர் ஒருங்கிணைந்த தந்திரோபாய சுற்றாடல் மதிப்பீட்டைச் செய்து 2014 ஆம் ஆண்டு வெளியிட்டது. அதன்படி நெடுந்தீவில் பரப்பளவு தேசிய வனமாக உருவாக்கப்பட வேண்டும் என பரிந்துரைக்கப்பட்டிருந்தது. மே 2015 இல் அரசாங்கம் ஆதாம் பாலம் கடல்சார் தேசிய வனம், சுண்டிக்குளம் தேசிய வனம், மடு வீதி தேசிய வனம் என்பவற்றுடன் இதனையும் தேசிய வனமாக இருக்க வேண்டும் என்று அறிவித்தது. நெடுந்தீவு 22 சூன் 2015 அன்று பரப்பளவுடன் தேசிய வனமாக அறிவிக்கப்பட்டது.
# ஆதாம் பாலம் கடல்சார் தேசிய வனம்

**ஆதாம் பாலம் கடல்சார் தேசிய வனம்** (*Adam's Bridge Marine National Park*) என்பது ஆதாமின் பாலம் சுற்றுவட்டாரத்தில் இலங்கையின் வடக்கில் அமைந்துள்ள ஒரு தேசிய வனம் ஆகும். இது மன்னார் தென் மேற்கிலிருந்து கிட்டத்தட்ட 30 கி.மீ தூரத்தில் அமைந்துள்ளது.  
ஐக்கிய நாடுகள் வளர்ச்சித் திட்டம், மற்றும் ஐக்கிய நாடுகள் சூழல் திட்டம் என்பவற்றின் உதவியோடு அரசாங்கம் வட மாகாணத்தில் ஓர் ஒருங்கிணைந்த தந்திரோபாய சுற்றாடல் மதிப்பீட்டைச் செய்து 2014 இல் வெளியிட்டது. அதன்படி பரப்பளவு ஆதாம் பாலம் கடல்சார் தேசிய வனம் உருவாக்கப்பட வேண்டும் என பரிந்துரைக்கப்பட்டிருந்தது. மே 2015 இல் அரசாங்கம் நெடுந்தீவு தேசிய வனம், சுண்டிக்குளம் தேசிய வனம், மடு வீதி தேசிய வனம் என்பவற்றுடன் இதனையும் தேசிய வனமாக இருக்க வேண்டும் என்று அறிவித்தது. ஆதாமின் பாலம்22 சூன் 2015 அன்று பரப்பளவுடன் தேசிய வனமாக அறிவிக்கப்பட்டது.
# சிர்க்கோனியம்(IV) ஐதராக்சைடு

**சிர்க்கோனியம்(IV) ஐதராக்சைடு** *(Zirconium (IV) hydroxide)* பெரும்பாலும் ஐதரசு சிர்க்கோனியா என்றே அழைக்கப்படுகிறது. ZrO<sub>2</sub>.<sub>n</sub>H<sub>2</sub>O என்ற உறுதியற்ற வேதி வாய்ப்பாடு அமைப்பு இச்சேர்மத்தை அடையாளப்படுத்துகிறது. ZrO<sub>2</sub>.2H<sub>2</sub>O என்ற மூலக்கூற்று வாய்ப்பாடு கொண்ட சிர்க்கோனியம்(IV) ஐதராக்சைடு ஒர் ஐதராக்சைடு என்பதால், இச்சேர்மத்தை Zr(OH)<sub>4</sub> என்ற எளிய அமைப்பில் எழுதுவார்கள். நச்சுத்தன்மையுடன் படிக உருவிலா வெண் தூளாகக் காணப்படும் சிர்க்கோனியம்(IV) ஐதராக்சைடு தண்ணிரில் கரைவதில்லை. மாறாக நீர்த்த கனிம அமிலங்களில் கரைகிறது.
# சிர்க்கோனியம்(IV) ஐதராக்சைடு

## தயாரிப்பு

சிர்க்கோனியம் ஆக்சைடுடன் நைட்ரிக் அமிலம் சேர்த்து வினைபுரியச் செய்து சிர்க்கோனியம் நைத்திரேட்டு தயாரிக்கப்படுகிறது.  
ZrO2 + 4HNO3 → Zr(NO3)4 + 2H2O  
தயாரிக்கப்பட்ட சிர்க்கோனியம் நைட்ரேட்டு நீர்க்கரைசலுடன் அமோனியம் ஐதராக்சைடு சேர்த்து வினைபுரியச் செய்தால் சிர்க்கோனியம்(IV) ஐதராக்சைடு வீழ்படிவாகிறது. பின்னர் இதை வடிகட்டி தூய்மைப்படுத்திக் கொள்ளலாம்.
சிர்க்கோனியம் நைட்ரேட்டு விளைபொருளைத் தொடர்ந்து ஆவியாதலுக்கு உட்படுத்தி உலர்த்தினால் ஐந்துநீரேற்றாகவும் படிகமாக்கலாம்.  
சிர்க்கோனியம் ஆக்சைடு தேவையான அளவு கையிருப்பில் இல்லையெனில் மேற்கண்ட சிக்கலான பாதையில் சிர்க்கோனியம் ஐதராக்சைடு தயாரிக்கும் முறையின் பயன்பாடு குறைவாகும். இச்சூழலில் வர்த்தகமுறையில் அதிகமாகக் கிடைக்கும் சிர்க்கோன் மணல் எனப்படும் சிர்க்கோனியம் சிலிக்கேட்டிலிருந்து (ZrSiO4) இச்சேர்மம் தயாரிக்கப்படுகிறது.
சிர்க்கோனியம் சிலிக்கேட்டுடன் மிகையளவு சோடியம் ஐதராக்சைடு கரைசல் சேர்த்து 650 பாகை செல்சியசு வெப்பநிலைக்குச் சூடுபடுத்த வேண்டும்.. நீண்ட நேரத்திற்குப் பின் சோடியம் சிலிக்கேட்டு மற்றும் சோடியம் சிர்க்கோனேட்டு ஆகியன உருவாகின்றன. பின்னர் இவற்றுடன் தண்ணீர் சேர்த்து நீராற்பகுப்பு செய்தால் சோடியம் சிர்க்கோனேட்டு, சிர்க்கோனியம்(IV) ஐதராக்சைடாக வீழ்படிவாகிறது. இதை வடிகட்டி பின்னர் சோடியம் ஐதராக்சைடு மற்றும் சோடியம் சிலிக்கேட்டு ஆகியனவற்றை நீக்கித் தூய்மைப்படுத்தலாம்.
# சிர்க்கோனியம்(IV) ஐதராக்சைடு

## பயன்கள்

பெருமளவில் சிர்க்கோனியம் சேர்மங்கள் தயாரிப்பதில் இடைநிலைப் பொருளாகப் பயன்படுவது சிர்க்கோனியம்(IV) ஐதராக்சைடின் பிரதானமான பயனாகும். இதுதவிர கண்ணாடி, சாயங்கள் மற்றும் நிறமிகள் தயாரிப்பிலும் பயன்படுத்தப்படுகிறது
# விக்கிப்பீடியா:விக்கித்திட்டம் விக்கித்தரவு/தமிழகக் கோயில்கள் விக்கித்தரவு

தமிழகக் கோயில்கள் பற்றி தமிழ் விக்கிப்பீடியாவில் சேர்க்க முன்மொழிந்துள்ள 38,000+ கட்டுரைகளுக்கான தரவுகளை விக்கித்தரவில் சேர்ப்பது, அங்கிருந்து தரவுகளைப் பெற்று கட்டுரைகளை உருவாக்குவது முதலிய நோக்கங்களுடன் இந்தத் **தமிழகக் கோயில்கள் விக்கித்தரவு துணைத்திட்டம்** செயற்படும்.
# விக்கிப்பீடியா:விக்கித்திட்டம் விக்கித்தரவு/தமிழகக் கோயில்கள் விக்கித்தரவு

## எடுத்துக்காட்டு உருப்படி

- திருமழபாடி வைத்தியநாதர் கோயில் (நடப்புக் கட்டுரை, மாதிரி தரவுத்தளக் கட்டுரை)
# விக்கிப்பீடியா:விக்கித்திட்டம் விக்கித்தரவு/தமிழகக் கோயில்கள் விக்கித்தரவு

## நிலவரம்

- ஏற்கனவே உள்ள கோயில்களுக்கான உருப்படிகளைக் கண்டறிந்து இற்றைப்படுத்த வேண்டும்.
# விக்கிப்பீடியா:விக்கித்திட்டம் விக்கித்தரவு/தமிழகக் கோயில்கள் விக்கித்தரவு

## நிலவரம்

### உருவாக்க வேண்டியவை

- கோயில்களுக்கான தரவுகளை வைத்து தலைப்புகள், அடிக்கடி வரும் குறிச்சொற்களுக்கு உருப்படிகள் உருவாக்க வேண்டும்
# விக்கிப்பீடியா:விக்கித்திட்டம் விக்கித்தரவு/தமிழகக் கோயில்கள் விக்கித்தரவு

## நிலவரம்

### சேர்க்க வேண்டியவை

- கோயில் தரவுகள் தொடர்பான புதிய பண்புகளை உருவாக்க வேண்டும்.
# விக்கிப்பீடியா:விக்கித்திட்டம் விக்கித்தரவு/தமிழகக் கோயில்கள் விக்கித்தரவு

## நிலவரம்

### பெற வேண்டிய கூடுதல் தரவு

- அருகில் உள்ள கோயில்கள் பற்றிய தரவு
# விக்கிப்பீடியா:விக்கித்திட்டம் விக்கித்தரவு/தமிழகக் கோயில்கள் விக்கித்தரவு

## உறுப்பினர்கள்

1. --இரவி (பேச்சு) 06:02, 11 மே 2016 (UTC)
1. BalajijagadeshBot என்ற தானியங்கியை விக்கிதரவில் செயல்படுத்தும் உரிமைப் பெற்றுள்ளேன். இத்தானியங்கி மூலம் பல தொகுப்புகளையும் விக்கிதரவில் செய்துள்ளேன். அதனால் இம்முயற்சிக்கும் தானியங்கி மற்றும் சுய பங்களிப்பு செய்ய ஆவல் கொண்டுள்ளேன். நன்றி. -- <font face="Lucida Handwriting" size="3.5">பாலாஜி </font> <sup><font face="Lucida Handwriting" color="green">(பேசலாம் வாங்க!)</font></sup> 01:47, 20 பெப்ரவரி 2017 (UTC)  
- த. இ. க. தளத்தில் தமிழக இந்து சமய அறநிலையத்துறை ஒப்படைத்த தரவு (முழுமையானது)
- மாதிரித் தரவு (பண்புகளை ஒப்பு நோக்க)
# இப்னு மாஜா (நூல்)

**இப்னு மாஜா**(*Sunan ibn Majah*, ) என்பது முகம்மது நபியின் பொன்மொழிகள் அடங்கிய ஒரு தொகுப்பு நூலாகும். நபிகளாரின் முக்கியமான ஆறு ஸிஹாஹ் ஸித்தா ஹதீஸ் தொகுப்பு நூல்களில் இப்னு மாஜா ஹதீஸ் தொகுப்பும் ஒன்றாகும். இதனைத் தொகுத்து எழுதியவர் இந்நூலின் அரபி மூலத்தின் ஆசிரியர் இமாம் இப்னு மாஜா ஆவார். அவரது பெயராலேயே இந்நூல் இப்னு மாஜா என்று அழைக்கப்படுகிறது. இந்நூலில் முகமது நபிகள் கூறிய ஹதீஸ்கள் இடம்பெற்றுள்ளன.
# இப்னு மாஜா (நூல்)

## தொகுக்கப்பட்ட வரலாறு

இப்னு மாஜா தொகுப்பின் தொகுப்பாளர் இமாம் இப்னு மாஜா இசுலாமிய நாட்காட்டி (ஹிஜ்ரி) 209இல் (கி.பி. 824இல்) ஒரு பாரசீகக் குடும்பத்தில் கஸ்வீன் என்ற ஊரில் பிறந்தார். இசுலாமிய நாட்காட்டி 273இல் (கி.பி.887இல்) இறந்தார். ஹதீஸ்களைச் சேகரிக்க அவர் குராசான், ஹிஜாஸ், மிஸ்ர், ஷாம், தற்போதைய ஈராக் , சிரியா மற்றும் எகிப்து உட்பட அரேபிய தீபகற்பத்தில் உள்ள பல பகுதிகளுக்கு பல தடவை பயணம் செய்தார். இப்னு மாஜா தொகுத்த நூலில் 4,000 ஹதீஸ்கள் உள்ளன. இவை 1,500 அத்தியாயங்களாக பிரிக்கப்பட்டுள்ளன..
இப்னு மாஜா தொகுப்பு 32 புத்தகங்களாகத் தொகுக்கப்பட்டுள்ளது.
# இப்னு மாஜா (நூல்)

## இசுலாமிய அறிஞர்களின் பார்வை

ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இப்னு மாஜா ஹதீஸ் நூலை மிகவும் நம்பகமான ஹதீஸ் தொகுப்பாக பல முஸ்லிம்கள் கருதுகின்றனர். ஆறு முக்கிய ஹதீஸ்கள் தொகுப்புகளில் இது ஆறாவது தரத்தில் உள்ளது.  
இந்தத் தரம் 14ஆம் நூற்றாண்டு வரை தீர்மாணிக்கப்படவில்லை.
அல் நவவி (கி.பி. 1277 ) மற்றும் இப்னு கால்துண் (கி.பி. 1405 ) போன்ற அறிஞர்கள் "பொதுவாக ஏற்றுக்கொள்ளப்பட்ட நூல்களில் இருந்து சுனன் வகை விலக்கப்பட்டதாகக்" கருதினர்.மற்ற அறிஞர்கள் முஅத்தா அல்லது சுனன் அல் தாரமீ ஆகியவற்றில் ஒன்றை ஆறாவதாகச் சேர்த்தார்கள். இப்னு மாஜா தொகுப்பு மற்ற ஐந்து நூல்களுக்கு வழங்கப்பட்ட தரத்துடன் அல் கைசுரானி அவர்களால் தரப்படுத்தப்பட்டது.
# இந்தோ கிரேக்க நாடு

**இந்தோ கிரேக்க நாடு** (Indo-Greek Kingdom or Graeco-Indian Kingdom) (ஆட்சிக் காலம்; கி மு 180 - கி பி 10)
தெற்காசியாவின் வடமேற்கு பகுதியில் உள்ள தற்கால பாகிஸ்தான், ஆப்கானித்தான் மற்றும் துருக்மெனிஸ்தான் நாடுகளை ஆண்ட கிரேக்கர்கள் ஆவர். இருபதிற்கும் மேற்பட்ட இந்தோ கிரேக்க மன்னர்கள் இப்பகுதிகளை, கி மு 180 முதல் கி பி 10 முடிய இருநூறு ஆண்டுகள் ஆண்டனர்.  
கி மு இரண்டாம் நூற்றாண்டில் பாக்டீரிய - கிரேக்க மன்னர் முதலாம் டெமிடிரியஸ் இந்தியத் துணைக் கண்டத்தின் மீது படையெடுத்து வென்ற போது இந்தோ கிரேக்க நாடு நிறுவப்பட்டது.  
தெற்காசியாவில் கிரேக்க மன்னர்கள் ஆப்கானித்தானுக்கும் - உஸ்பெக்கிஸ்தானுக்கும் நடுவே அமைந்த பாக்டீரியவை மையமாகக் கொண்டு தாங்கள் வென்ற பகுதிகளை பிரித்துக் கொண்டு தன்னாட்சியுடன் ஆண்டனர்.  
இந்தோ-கிரேக்க மன்னர்களில் பெரும் புகழ் பெற்றவர் முதலாம் **மெனாண்டர்** மற்றும் ஸ்டாட்ரோ ஆவார்கள். *சகலா* எனப்படும் தற்கால சியால்கோட் நகரமே இந்தோ கிரேக்க நாட்டின் தலைநகரம் ஆகும். தக்சசீலா நகரம் நாட்டின் வடமேற்கு பகுதியின் தலைநகராக விளங்கியது.  
இருநூறு ஆண்டு கால ஆட்சியில், இந்தோ கிரேக்கர்களின் கிரேக்க மொழி மற்றும் நாகரீகத்தின் தாக்கத்தால் இந்தோ ஈரானிய மற்றும் இந்தோ ஆரிய மொழிகளில் மட்டுமல்லாது, பௌத்தம் சமயக் கட்டிடம் மற்றும் சிற்பக் கலைகளில் பெரும் மாற்றங்கள் ஏற்பட்டது.  
இந்தோ-சிதியர்களின் படையெடுப்புகளால் கி பி 10-இல் நாடுகளை இழந்த இந்தோ கிரேக்கர்கள், இந்தோ-சிதியப் பேரரசு மற்றும் குசான் பேரரசு ஆளுகையில் நடு ஆசியா மற்றும் இந்தியத் துணைக் கண்டத்து நாடுகளின் உள்ளூர் மக்களுடன் இரண்டறக் கலந்து விட்டனர். இந்தோ கிரேக்கர்களில் பலர் இந்திய மன்னர்களிடம் படைவீரர்களாகவும் இருந்தனர்.  
தமிழ் மற்றும் சமஸ்கிருத இலக்கியங்களில் இந்தோ கிரேக்கர்களை யவனர்கள் எனக் குறிப்பிடுகிறது.
# இந்தோ கிரேக்க நாடு

## பின்னணி

### தெற்காசியாவில் கிரேக்கர்கள்

கிடைத்த கிரேக்க சிற்பக் கலை நயத்தில் அமைந்த கௌதம புத்தரின் சிலை; காலம் கி பி 2-ஆம் நூற்றாண்டு]]
கிடைத்த கிரேக்க சிற்பக் கலை நயத்தில் அமைந்த கௌதம புத்தரின் முழு உயரச் சிலை; காலம் கி பி 2-ஆம் நூற்றாண்டு]]  
கி மு 326-இல் அலெக்சாண்டரின் இந்தியா மீதான படையெடுப்பிற்குப் பின், அவருடன் வந்த சில படைத்தலைவர்களும், பெரும் படைவீரர்களும் இந்தியத் துணைக் கண்டத்தில் நிரந்தரமாகத் தங்கி, நடு ஆசியா மற்றும் இந்தியாவின் வடமேற்கு பகுதிகளை பிரித்துக் கொண்டு, தத்தம் பகுதிகளை ஆளத் துவங்கினர்.  
இந்தியாவிலேயே சில படையணிகளுடன் தங்கியிருந்த அலெக்சாண்டரின் படைத்தலைவரான முதலாம் செலுக்கஸ் நிகோடர் கி மு 305-இல் மகத நாட்டின் சந்திர குப்த மௌரியருடன் போரிட்டான். போரின் முடிவில் செலுக்கஸ் நிகோடருக்கு, சந்திரகுப்த மௌரியர் ஐநூறு யானைகளைப் பரிசாக வழங்கினார்.; மேலும் தரப்பினருக்கும் இடையே நடந்த கலப்புத் திருமண உறவுகளால், இரு நாட்டவர்களுக்கிடையே நல்லுறவு உண்டானது.  
கிரேக்க வரலாற்று அறிஞர் மெகஸ்தெனஸ் சந்திரகுப்தரின் அவையில் செலுக்கஸ் நிகோடரின் தூதுவராக தங்கியிருந்தார்.  
கிடைத்த கிரேக்கம் மற்றும் அரமேயம் மொழிகளில் எழுதப்பட்ட அசோகரின் கல்வெட்டு]]
அசோகரது காலத்தில் இந்தியாவின் வடமேற்கில் இருந்த கிரேக்கர்களை பௌத்த சமயத்திற்கு மாற்றினார் என்பதை கந்தகாரில் கிடைத்த அசோகரின் கல்வெட்டுகள் மூலம் தெரியவருகிறது.
# இந்தோ கிரேக்க நாடு

## பின்னணி

### இந்தோ கிரேக்கர்களின் வீழ்ச்சி

கி பி முதல் பத்தாண்டுகளின் முடிவில் இந்தோ-கிரேக்க மன்னர்கள் தாங்கள் ஆண்ட மேற்குப் பகுதிகளை பார்த்தியர்களிடமும், கிழக்குப் பகுதிகளை இந்தோ சிதியர்களிடமும் மற்றும் இந்தோ பார்த்தியர்களிடமும் இழந்தனர்.
# இந்தோ கிரேக்க நாடு

## இதனையும் காண்க

- மெனாண்டர்
- ஸ்டாட்ரோ
- பார்த்தியா
- இந்தோ சிதியன் பேரரசு
- இந்தோ-பார்த்தியன் பேரரசு
# இமாம் இப்னு மாஜா

**அபூ அப்தில்லாஹ் முஹம்மத் பின் யஸீத் இப்னு மாஜா** ("Abū ʻAbdillāh Muḥammad ibn Yazīd Ibn Mājahj" ) பொதுவாக **இமாம் இப்னு மாஜா** என அழைக்கப்படுகிறார்.இவர் பாரசீக இஸ்லாமிய அறிஞர் , குறிப்பாக ஒரு முஹதீத் ( ஹதீஸ் கலை அறிஞர் ) என்று அழைக்கப்படுகிறார்.. ஆறு முக்கிய ஹதீஸ்கள் தொகுப்புகளான ஸிஹாஹ் ஸித்தாவில் இவர் தொகுத்த இப்னு மாஜா மிகவும் நம்பகமான ஹதீஸ் தொகுப்பாக கருதப் படுகிறது..
# இமாம் இப்னு மாஜா

## பிறப்பு

(இன்றைய இரான்)]]
இமாம் இப்னு மாஜா, இ.நா 209 ( கி.பி. 824)ல் பாரசீக குடும்பத்தில் (இன்றைய இரான் நாட்டில்) உள்ள கஸ்வீன் என்ற ஊரில் பிறந்தார்.
.இவரது இயற்பெயர் முஹம்மத் பின் யஸீத் என்பதாகும்.இவரது தந்தை பெயர் யஸீத்.
இவர் ரபயீ கோத்திரத்தைச் சார்ந்தவர்.
# இமாம் இப்னு மாஜா

## ஹதீஸ் தொகுப்பு

இமாம் இப்னு மாஜா,அவர்கள் கஸ்வீன் என்ற தன்னுடைய ஊரில் ஏறத்தாழ 20ஆவது வயதில் கல்வி கற்க ஆரம்பித்தார்கள்.பின்னர் ஹதீஸ்கள் சேகரிக்க குராசான், ஹிஜாஸ், மிஸ்ர், ஷாம் தற்போதைய ஈராக் , சிரியா மற்றும் எகிப்து உட்பட அரேபிய தீபகற்பத்தில் உள்ள பகுதிகளுக்கு பல தடவை பயணம் செய்தார்.  
இவரது ஹதீஸ் சேகரிப்பான இப்னு மாஜா நூல் 4,000 ஹதீஸ்கள் 1,500 அத்தியாயங்களாக பிரிக்கப்பட்டுள்ளது.இப்னு மாஜா தொகுப்பு இது 32 புத்தகங்களாக தொகுக்கப் பட்டுள்ளது.
# பார்த்தியப் பேரரசு

**பார்த்தியப் பேரரசு** (Parthian Empire) (ஆட்சிக் காலம்; கி மு – 247 - கி பி 224), என்பதை **அர்சசிது பேரரசு** (Arsacid Empire) என்றும் அழைப்பர். பண்டைய ஈரானின் பார்த்திய மொழி பேசும் மக்கள், ஈரானிலும், ஈராக்கிலும் அரசியல் மற்றும் நாகரீகத்தில் மிகவும் செல்வாக்குடன் விளங்கியவர்கள்.  
*முதலாம் அர்செஸ்* கிமு மூன்றாம் நூற்றாண்டின் நடுவில் பாரசீகத்தின் வடகிழக்கில் உள்ள குராசான் பெருநிலப்பகுதிகளை, கிரேக்க செலுக்கியப் பேரரசிடமிருந்து கைப்பற்றி, (கிமு 171 – கிமு 138) பார்த்தியா இராச்சியத்தை நிறுவியவர் ஆவார். இவருக்குப் பின் வந்த பார்த்தியாவின் ஆட்சியாளர்கள் இராக்கின் வடமேற்கு பகுதிகளான மீடியாப் பேரரசு, மேல் மெசொப்பொத்தேமியா பகுதிகளை கிரேக்க செலுசிட் பேரரசிடமிருந்து கைப்பற்றி பார்த்தியப் பேரரசை விரிவு படுத்தினார்.  
பின்னர் பண்டைய அண்மை கிழக்கின் துருக்கி முதல் ஈரான் வரை தங்கள் ஆட்சியை விரிவுப்படுத்தினர். மேற்கே மத்தியதரைக்கடலின் உரோம் பேரரசு முதல் கிழக்கே சீனாவின் ஹான் பேரரசு வரை செல்லும் பட்டுப் பாதையில் அமைந்த பார்த்திய பேரரசு வணிகம் மற்றும் பொருளாதார மையமாக விளங்கியது. இப்பேரரசினர் சொராட்டிரிய நெறியைப் பயின்றனர்.
# பார்த்தியப் பேரரசு

## பார்த்திய பேரரசின் பரப்பளவு

பார்த்தியப் பேரரசில் தற்போதைய ஈரான், ஆர்மீனியா, ஈராக், ஜார்ஜியா, கிழக்கு துருக்கி, கிழக்கு சிரியா, அசர்பைஜான், துர்க்மெனிஸ்தான், ஆஃப்கானிஸ்தான், பாகிஸ்தான், குவைத், பாரசீக வளைகுடா, சவுதி அரேபியாக் கடற்கரை, பஹ்ரைன், கத்தார், ஐக்கிய அரபு அமீரகம் ஆகிய நாடுகளைக் கொண்டது.
# பார்த்தியப் பேரரசு

## சமூகம் & பண்பாடு

கிரேக்க செலுசிட் பேரரசின் பண்பாடும், நாகரீகமும் பரவிய பார்த்தியப் பேரரசில், கிரேக்க பண்பாட்டின் தாக்கத்தால் மறுமலர்ச்சி பெற்ற பாரசீக பண்பாடு மற்றும் நாகரீகத்தை மக்கள் விரும்பி ஏற்றனர்.  
கிரேக்கர்களை பின்பற்றி பார்த்தியப் பேரரசர்கள் தங்கள் உருவம் பதித்த நாணயங்களை வெளியிட்டனர்.
# பார்த்தியப் பேரரசு

## சமூகம் & பண்பாடு

### சமயங்கள்

பல்வேறு மொழி, பண்பாடு, நாகரீகங்கள் கொண்ட பார்த்தியப் பேரரசில் பல தெய்வ வழிபாடுகள் கொண்ட கிரேக்க சமயங்களும்; சரத்துஸ்திர சமயம், யூத சமயம், மானி சமயம், பௌத்தம் மற்றும் பாபிலோனிய சமயங்கள் மக்கள் பின்பற்றினர்.
# பார்த்தியப் பேரரசு

## சமூகம் & பண்பாடு

### கலை மற்றும் இலக்கியம்

, கட்டிய ஆண்டு; கி பி 50]]  
பார்த்திய கலைகள், பிரதேசம் மற்றும் வரலாறு வாரியாக பாரசீகம், மெசபடோமியா மற்றும் பாத்தியன் மொசபடோமிய என மூன்று வகையான கலைகள் கொண்டது.  
எஸ்தரின் நூலில் காணப்படும் ஒர் சுவர் சித்திரக் காட்சி; காலம் கி பி 245]]  
பார்த்தியர்கள் ஈரானிய மற்றும் கிரேக்க கட்டிடக் கலை நயத்துடன், வளைவுகளுடன் கூடிய பெரும் கட்டிடங்கள் மற்றும் சிற்பங்களை வடித்தனர்.
# பார்த்தியப் பேரரசு

## சமூகம் & பண்பாடு

### மொழி

பார்த்தியப் பேரர்சில் அலுவல் மொழியாக கிரேக்க மொழியும்; பேச்சு மொழியாக பழைய அரமேய மொழியும், உள்ளூர் பார்த்திய மொழி, மத்திய கால பாரசீக மொழியும் விளங்கியது.
# பார்த்தியப் பேரரசு

## வீழ்ச்சி

சாசானியர் வம்சத்தின் முதலாம் அர்தசிர், கி பி 224-இல் பார்த்தியப் பேரரசின் இறுதி மன்னர் நான்காம் அர்தபனாஸை வென்றதன் மூலம் பார்த்தியப் பேரரசு வீழ்ச்சி கண்டது.
# பார்த்தியப் பேரரசு

## பார்த்தியப் பேரரசின் ஆட்சியாளர்கள்

- முதலாம் அர்செஸ் - கிமு 247 – 217
- இரண்டாம் அர்செஸ் - கிமு 217 – 191
- பிரியபாட்டியஸ் - கிமு 191–176
- ஃபிரேட்ஸ் I - கிமு 170/168 – 165/64
- மித்ரிடேட்ஸ் I -கிமு 165-132
- ஃபிரேட்ஸ் II1 - கிமு 132–127
- அர்டபானஸ் I -கிமு 127 – 124/3
- மித்ரிடேட்ஸ் II -கிமு 124 - 91
- கோடார்ஸ் I - கிமு 91 - 87/80
- மித்ரிடேட்ஸ் III - கிமு 87-80
- ஓரோட்ஸ் I - கிமு80-75
- சினாட்ரஸ் - கிமு 75 – 69
- ஃபிரேட்ஸ் III -கிமு 69 - 57
- மித்ரிடேட்ஸ் IV - கிமு 57 – 54
- ஓரோட்ஸ் II - கிமு 57 - 37
- ஃபிரேட்ஸ் IV- கிமு 37-2
- ஃபிரேட்ஸ் V -கிமு 2 - கிபி 4
- மூசா கிபி 2 - கிபி 4
- ஓரோட்ஸ் III - கிபி 4 - 6
- வோனோன்ஸ் I - கிபி 8–12
- அர்டபானஸ் II கிபி ???–12
# பார்த்தியப் பேரரசு

## இதனயும் காண்க

- அகாமனிசியப் பேரரசு - கிமு 550 – கிமு 330
- செலூக்கியப் பேரரசு - கி.மு. 312 – கி.மு. 63
- சாசானியப் பேரரசு - கிபி 224 – 651
- உதுமானியப் பேரரசு - 1299 – 1500
- சபாவித்து வம்சம் - கிபி 1501 – 1736
- அப்சரித்து வம்சம் - கிபி - 1736 - 1796
- குவாஜர் வம்சம் - கிபி 1796–1925
- பகலவி வம்சம் - கிபி 1925 – 1979
# இக்கடுவை தேசிய வனம்

**இக்கடுவை தேசிய வனம்** அல்லது **ஹிக்கடுவை தேசிய வனம்** (*Hikkaduwa National Park*) இலங்கை உள்ள மூன்று கடல்சார் தேசிய பூங்காக்களில் ஒன்று ஆகும். இங்கு உயிரியற் பல்வகைமையின் உயர் கடல் நீரடி பவளப் பாறைகள் காணப்படுகின்றன. இப்பகுதி வனவிலங்குகள் காப்பக மே 18, 1979 அன்று அறிவிக்கப்பட்டு, ஆகத்து 14, 1988 அன்று தேசிய ஓதுக்கி வைக்கப்பட்ட பகுதியாக நில விரிவாக்கத்துடன் இன்றை செய்யப்பட்டது. கடந்த 25 வருடங்களில் வருகையாளர்களின் எண்ணிக்கை பவளப்பாறைகளின் குறைவினை அதிகரித்தது. இதனால், செப்டம்பர் 19, 2002 அன்று தேசிய வனமாக அறிவிக்கப்பட்டது.
# வலைவாசல்:இயற்பியல்/சிறப்புப் படங்கள்/வியாழன்

### அணுவுலை விபத்துகள்

**அணுவுலை மற்றும் கதிரியக்க விபத்துகள்** (Nuclear and radiation accidents) என்பவை மக்கள், சுற்றுச்சூழல் அல்லது அணுவுலை மற்றும் கதிரியக்க மையம் ஆகியவற்றிற்கு குறிப்பிடத்தக்க கதிரியக்க விளைவுகளை ஏற்படுத்தும் நிகழ்வுகளாக பன்னாட்டு அணுசக்தி முகமையகத்தால் வரையறை செய்யப்பட்டுள்ளது. தனி நபர்களுக்கு மரணத்தை ஏற்படுத்தும் விளைவுகள் (கதிரியக்க நச்சேற்றம்), சுற்றுச்சூழலில் பெருமளவு கதிரியக்கத்தை வெளியிடல், அணு உலையின் நடுப்பகுதி எதிர்பாராத விதத்தில் உருகுதல் ஆகியவற்றை இத்தகு விபத்துகளுக்கு உதாரணங்களாகக் கொள்ளலாம்.
<table>
<tr>
<td></td>
<td>
க்குப் பின் உக்ரைன்னின் பிரிப்யாட் நகரம்]]  
</td>
</tr>
<tr> <td></td>
</tr>
<tr>  
</table>
# இந்தோ ஆரிய மக்கள்

**இந்தோ ஆரியர்கள்** (Indo-Aryan peoples) என்பவர்கள், தெற்காசியாவில் குறிப்பாக இந்தியத் துணை கண்டத்து நாடுகளில் வாழும் பெரும்பாலான மக்கள் ஆவர். இந்தோ ஆரிய மக்கள் தங்களை ஆரியர்கள் என்று அழைத்துக் கொண்டனர். இந்தோ ஆரிய மக்கள் வேதகாலத்தைச் சேர்ந்தவர்கள்.
# இந்தோ ஆரிய மக்கள்

## மொழி

இந்தோ ஆரிய மக்களின் மொழி, இந்தோ ஐரோப்பிய மொழிக் குடும்பத்தில் ஒன்றான இந்தோ ஈரானிய மொழியின் ஒரு கிளை மொழியாகும். இந்தோ ஆரியர்கள் பேசிய மொழிகள் பிராகிருதம், பாளி, சமஸ்கிருதம் ஆகும்.
# இந்தோ ஆரிய மக்கள்

## மக்கள் தொகை

தற்போது தெற்காசியாவில் 1.21 பில்லியன் இந்தோ ஆரிய மக்கள், இந்தோ ஆரிய மொழிகளைப் பேசுகின்றனர். இந்தியாவில் தென்னிந்தியாவைத் தவிர மற்ற பெரும்பாலான இந்தியப் பகுதிகளில், இந்தோ ஆரிய மொழிகள் ஏறத்தாழ 856 மில்லியன் மக்களால் பேசப்படுகிறது.
# இந்தோ ஆரிய மக்கள்

## வரலாறு

கிழக்கு ஐரோப்பியவின், இந்தோ ஐரோப்பிய மொழிகளை பேசிய இந்தோ ஐரோப்பியர்கள் தங்களின் கால்நடைகளுக்கான புல்வெளிகளைத் தேடி நடு ஆசியாவின் உஸ்பெக்கிஸ்தாண், துருக்மெனிஸ்தான், கசக்ஸ்தான் பகுதிகளிலும்; தெற்காசியாவில் குறிப்பாக ஈரான், ஈராக் நாடுகளில் குடியேறினர். பின்னர் இவர்களில் ஒரு பிரிவினரான இந்தோ ஈரானிய குடும்பத்தின் ஒரு ஒரு கூட்டம் இந்தியத் துணைகண்டத்தின் வடமேற்கு இந்தியாவில் கி மு 1800-இல் குடியேறியேறினார்கள்.
# தாண்டலேட்டு

**தாண்டலேட்டு** *(Tantalate)* என்பது தாண்டலம் அணுவைக் கொண்டிருக்கும் ஒரு எதிர் மின்னயனி அல்லது அத்தகைய அயனியாலான ஓர் உப்பாகும். எழுபுளோரோடாண்ட்டனேட்டு (TaF<sub>7</sub><sup>2−</sup>)மற்றும் இதனுடைய பொட்டாசியம் உப்பு (K<sub>2</sub>TaF<sub>7</sub>) என்ற இரண்டு சேர்மங்களும் வணிகரீதியாக முக்கியத்துவம் பெற்றவையாகும்.  
:  
டாண்ட்டலத்தின் பல ஆக்சைடுகள் டாண்ட்டலேட்டுகள் என்று அழைக்கப்படுகின்றன. இவை டாண்ட்டலிக் அமிலத்தின் வழிப்பொருட்கள் என்றும் Ta<sub>2</sub>O<sub>5</sub>·nH<sub>2</sub>O அல்லது HTaO<sub>3</sub>) என்ற மூலக்கூற்று வாய்ப்பாடு கொண்ட கருத்தியலான வேதிச் சேர்மங்கள் என்பதாகவும் பார்க்கப்படுகின்றன. இலித்தியம் டாண்ட்டலேட்டு (LuTaO<sub>4</sub>) , லியுதேத்தியம் டாண்ட்டலேட்டு (LuTaO<sub>4</sub>) மற்றும் ஈயயிசுக்காண்டியம் டாண்ட்டலேட்டு (PST அல்லது Pb(Sc<sub>x</sub>Ta<sub>1-x</sub>)O<sub>3</sub> என்பவை மேற்கண்ட வகைக்கு சில உதாரணங்களாகும். தாண்டலம் கொண்டுள்ள பல்லாக்சோவுலோகயீந்தனைவிகள் கரைசலில் காணப்படும் தனித்தனியான தாண்டலம் ஆக்சைடுகளை உதாரணமாகத் தருகின்றன.
# சுப்ரதா ராய்

**சுப்ரதா ராய்** (10 சூன் 1948) என்பவர் சகாரா இந்தியா பரிவார் என அறியப்படும் நிறுவன முதலாளி. இந்தியப் பெரும் தொழில் குழுமத் தலைவர் ஆவார். இவர் பிகாரில் பிறந்த வங்காளி. 10 ஆற்றல் வாய்ந்த மனிதர்களில் ஒருவர் என இந்தியா டுடே இதழ் இவரைத் தேர்ந்தெடுத்தது.  
கொல்கத்தா பள்ளியில் பயின்ற பின்னர் கொரக்பூர் அரசு தொழில்நுட்ப நிலையத்தில் எந்திரவியல் கற்றார்.  
இவரது சகாரா இந்தியா பரிவார் என்னும் பெருங் குழுமம் இலண்டனில் உள்ள விடுதியையும் நியூயார்க்கில் உள்ள விடுதியையும் வாங்கியது. நில விற்பனை, விளையாட்டு, பொழுதுபோக்கு, செய்தித்தாள், விடுதிகள், சில்லறை வணிகம் போன்ற துறைகளில் சுபத்ரா ராயின் இந்நிறுவனம் ஈடுபட்டு வருகிறது.  
24000 கோடி ரூபாய் பணம் முதலீட்டார்களுக்கு திருப்பித் தராமையால் உச்சநீதி மன்றம் 2014 ஆம் ஆண்டில் பிப்பிரவரி 26 இல் சுபத்ரா ராய்க்கு சிறைத் தண்டனை வழங்கியது. எனவே திகார் சிறையில் சுபத்ரா ராய் தண்டனை அனுபவித்து வருகிறார்.
# பசுபதீசுவரர் கோயில், பசுபதிகோயில்

**பசுபதீசுவரர் கோயில்** என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டம், தஞ்சாவூர் - கும்பகோணம் நெடுஞ்சாலையில் பசுபதிகோயில் என்னுமிடத்தில் அமைந்துள்ள ஒரு சிவன் கோயில் ஆகும்.
# பசுபதீசுவரர் கோயில், பசுபதிகோயில்

## அமைவிடம்

தஞ்சாவூர் கும்பகோணம் நெடுஞ்சாலையில் 14வது கி.மீ. தொலைவில் உள்ள பசுபதிகோயில் பேருந்து நிறுத்தத்திலிருந்து தெற்கில் 0.5 கி.மீ. தொலைவில் பிரிவு சாலையில் கோயில் உள்ளது. இக்கோயில் அமைந்துள்ள இடம் கள்ளர் பசுபதிகோயில் என்றழைக்கப்படுகிறது. இக்கோயிலுக்கு அருகே உள்ள மற்றொரு புகழ்பெற்ற கோயில் புள்ளமங்கை ஆலந்துறைநாதர் கோயில் ஆகும்.
# பசுபதீசுவரர் கோயில், பசுபதிகோயில்

## இறைவன்,இறைவி

இக்கோயிலிலுள்ள இறைவன் பசுபதீஸ்வரர். இறைவி பால்வள நாயகி என்றும் லோகநாயகி என்றும் அழைக்கப்படுகிறார்.
# பசுபதீசுவரர் கோயில், பசுபதிகோயில்

## அமைப்பு

ராஜகோபுரத்தைக் கடந்து உள்ளே சென்றால் உயர்ந்த தளத்தில் அடுத்தடுத்து இரு கருவறைகள் உள்ளன. ஒரு சன்னதியில் மூலவரும், மற்றொரு சன்னதியில் உச்சிஷ்ட கணபதியும் உள்ளனர். தரைத்தளத்தில் திருச்சுற்றில் சனீஸ்வர பகவான், பைரவர், துர்க்கை, தட்சிணாமூர்த்தி, கஜலட்சுமி ஆகியோர் உள்ளனர்.
# பசுபதீசுவரர் கோயில், பசுபதிகோயில்

## சிறப்பு

இக்கோயில் கோச்செங்கட்சோழனால் கட்டப்பட்ட மாடக்கோயில்களில் ஒன்றாகும்.பிற்காலத்தில் காவிரி வெள்ளத்தாலும் மாலிக்காபூர், ஆற்காடு நவாப் போன்றவர்களின் படையெடுப்பின் காரணமாகவும் பேரழிவினைச் சந்தித்துள்ளது. சோழர் கால எழுத்தமைதியிலான துண்டு கல்வெட்டுகளும், கட்டுமானங்களும், ஜேஷ்டாதேவியின் சிற்பமும் சோழர் காலம் என்பதை உணர்த்துகின்றன. கடைசியாக தஞ்சாவூர் மராட்டிய மன்னர்களால் திருப்பணி செய்யப்பட்டுள்ளது. இங்குள்ள உச்சிஷ்ட கணபதி ஓர் அரிய சிற்பக்கலைப்படைப்பாகும்.  
- சக்கராப்பள்ளியில் உள்ள சக்கரவாகேசுவரர் கோயில்
- அரியமங்கையில் உள்ள ஹரிமுக்தீஸ்வரர் கோயில்
- சூலமங்கையில் (சூலமங்கலம்) உள்ள கிருத்திவாகேசுவரர் கோயில்
- நந்திமங்கையில் உள்ள ஜம்புகேஸ்வரர் கோயில்
- பசுமங்கையில் (பசுபதிகோயில்) உள்ள பசுபதீசுவரர் கோயில்
- தாழமங்கையில் (தாழமங்கலம்) உள்ள சந்திரமௌலீசுவரர் கோயில்
- புள்ளமங்கை என்றழைக்கப்படுகிற ஆலந்துறைநாதர் கோயில்
# நிலைகொள் வேளாண்மை

**நிலைகொள் பண்ணைமுறை** அல்லது **நிலைகொள் வேளாண்மை** (*Permaculture*) என்பது சூழலியல் கண்ணோட்டத்தில் மாந்த வாழிடத்தையும், உணவு விளைவிப்பு முறைகளையும் ஒன்றிணைத்து வடிவமைத்த வேளாண்மை முறை ஆகும். இது நிலைப்பேறான மாந்தக் குடியிருப்பையும் வேளாண்மை முறைமைகளையும் இயற்கையோடு இணைந்ததாக வடிவமைக்க முயலும் அமைப்புச் சூழல்சார் வடிவமைப்புக் கோட்பாடு ஆகும்.  
நிலைகொள் வேளாண்மை என்பது அமைப்பியல் சிந்தனை, ஒப்புருவாக்கம், இயற்கைச் சூழல் அமைப்புகளில் அமைந்த பாணிகளையும் மீள்தகவு கூறுபாடுகளையும் மையப்படுத்திய வடிவமைப்பு நெறிமுறைகள் ஆகும். இது இந்த நெறிமுறைகளை வளரும் துறைகளாகிய மீளாக்க வேளாண்மையிலில் இருந்து மீள்காட்டுயிராக்கம், குமுகாய மீள்தகவு போன்ற பல்வேறு புலங்களில் பயன்படுத்துகிறது. நிலைகொள் வேளாண்மைக்கான ஆங்கிலச் சொல்லை டேவிடு கோல்ம்கிரென் அறிமுகப்படுத்தினார். அப்போது அவர் உயர்கல்வி மேம்பாட்டுக்கான தாசுமேனியக் கல்லூரியின் சுற்றுச்சூழல் துறையில் முதுபட்டப் படிப்பு மாணவராக இருந்தார். பிறகு 1978 இல் தாசுமானியா பல்கலைக்கழகத்தில் சுற்றுச்சூழல் உளவியலில் பில்மோலிசன் கட்டில் முதுநிலை விரிவுரையாளரானார். It originally meant "permanent agriculture", மசனோபு புகுவோகாவின் இயற்கை வேளாண்மை மெய்யியலின்படி, எந்தவொரமுண்மையான பேண்தகு அமைப்பும் சமூகக் கூறுபடுகளையும் உள்ளடக்குதல் வேண்டும் என்பதைக் கருதி, பிறகு இச்சொல்லை அவர் நிலைகொள் வளர்ப்புக்கும் விரிவாக்கினார்.
இதில் சூழல் வடிவமைப்பு, சூழற் பொறியியல், மீளாக்க வடிவமைப்பு, சுற்றுச்சூழல் வடிவமைப்பு, கட்டுமானம் எனப் பல கிளைப்பிரிவுகள் உள்ளன. இது ஒருங்கிணைந்த நீர்வள மேலாண்மை யையும் உள்ளடக்கும். பின்னர் கூறிய துறை பேண்தகு கட்டமைப்பு, மீளாக்கமும் தற்பேணலும் வாய்ந்த வாழிடம், இயற்கைச் சூழல் அமைப்புகளைப் பேணும் வேளாண்மை அமைப்பு ஆகியவற்றை வடிவமைக்க வழிவகுக்கிறது.  
மோலிசன் கூறுகிறார்: " நிலைகொள் வேளாண்மை என்பது இயற்கையோடு இயைந்த முறைமையே தவிர அதற்கு எதிரானதல்ல; இது தொடர்ந்த நோக்கீட்டால் உருவாகியதே தவிர சிந்தனையற்ற தொடருழைப்பால் உருவாகியதல்ல; தாவரங்களயும் விலங்குகளையும் அவற்றின் செயல்பாட்டுச் சூழ்நிலியில் தொடர்ந்து உற்றுநோக்கியதால் உருவாகியதே தவிர எந்தவொரு பகுதியையும் ஒற்றை விளைபொருள் அமைப்பாக கருதியதால் உருவாகியதல்ல."  
பரவலாக மேற்கோள் காட்டப்படும் நிலைகொள் வேளாண்மையின் 12 நெறிமுறைகள் முதலில் டேவிடு கோல்ம்கிரென் . *Permaculture: Principles and Pathways Beyond Sustainability*(2002) என்ற தனது நூலில் விவரிக்கப்பட்டவையாகும். இவற்றில் பின்வருவன அடங்கும்: Observe and Interact, Catch and Store Energy, Obtain a Yield, Apply Self Regulation and Accept Feedback, Use and Value Renewable Resources and Services, Produce No Waste, Design From Patterns to Details, Integrate Rather Than Segregate, Use Small and Slow Solutions, Use and Value Diversity, Use Edges and Value the Marginal, and Creatively Use and Respond to Change.
# நிலைகொள் வேளாண்மை

## வரலாறு

நிலைகொள் வேளாண்மைப் புலத்தை பல வேளாண் அறிஞர்கள் புரட்சிகரமாக மாற்றினர். 1911இல், பிராங்கிளின் இராம் கிங் தனது (Farmers of Forty Centuries: Or Permanent Agriculture in China, Korea and Japan) என்ற நூலில் நிலைகொள் வேளாண்மை என்ற சொல்லை முதன்முதலில் எடுத்தாண்டார். 1929இல், யோசப்பு இரசல் சிமித் தனது (Tree Crops: A Permanent Agriculture) என்ற நூலில் நிலைகொள் வேளாண்மை யை ஒரு துணைத் தலைப்பாகப் பயன்படுத்தினார். இவர் இந்நூலில் மாந்த உணவாக பழங்களும் கொட்டைகளும் பற்றித் தான் செய்த செய்முறைகளின் நெடுநாள் பட்டறிவைத் தொகுத்து அளித்துள்ளார். . Smith saw the world as an inter-related whole and suggested mixed systems of trees and crops underneath. This book inspired many individuals intent on making agriculture more sustainable, such as Toyohiko Kagawa who pioneered forest farming in Japan in the 1930s.  
நிலைகொள் வேளாண்மை வரையறையை வலுப்படுத்தக்கூடியதாக ஆத்திரேலியரான பி. ஏ. யியோமான் தனது (Water for Every Farm (1964)) என்ற நூலில் நிலைகொள் வேளாண்மை பற்றியும் அதன் தொடர்ந்து நிலவக்கூடிய இயல்பு பற்றியும் கூறியுள்ளார். இவர் 1940களில் ஆத்திரேலியாவில் நோக்கீட்டை (அவதானத்தை) அடிப்படையாகக் கொண்ட நிலப்பயன்பாட்டு அணுகுமுறையை அறிமுகப்படுத்தியவர். இவர் 1950 களில் நீர் வழங்கல், பகிர்தல் சார்ந்த மேலாண்மைக்கான முதன்மையான வடிமைப்பு முறையையும் அறிமுகப்படுத்தியுள்ளார்.  
கோல்கிரென் சுட்டீவர்ட்டு பிராண்டு பணிகளே நிலைகொள் வேளாண்மையின்பால் தொடக்கநிலைத் தாக்கம் செலுத்தின எனக் கூறுகிறார். பிற முதனிலைத் தாக்கங்களாக, ரூத் சுட்டவுட், எசுத்தர் தீன்சு, மசனோபு புகுவோகா ஆகியவர்களின் பணிகளைக் கூறலாம். எசுத்தர் தீன்சு குழிதோண்டா நடவுமுறையை அறிமுகப்படுத்தினார். மசனோபு புகுவோகா 1930 களில் யப்பானில் உழவுசெய்யாத பழத்தோட்டங்களையும் தோட்டங்களையும் அறிமுகப்படுத்தினார். இவை இயற்கை வேளாண்மைக்கு வித்திட்டன.
# நிலைகொள் வேளாண்மை

## பெயர்க்காரணம்

1978ஆம் ஆண்டு, ஆத்திரேலிய சூழலியலாளர்களான பில் மோலிசனும் அவரது மாணவரான டேவிட் கொல்ம்கிரனும் நிலைகொள் வேளாண்மை என்ற பொருள் தரும் ஆங்கிலச் சொல் ஒன்றின் (PERMAnant AgriCULTURE) சுருக்கமாக நிலைகொள் வேளாண்மை (Permaculture) என்னும் சொல்லை உருவாக்கினர். தமிழில் நிலையான வேளாண்மை, நிரந்தர வேளாண்மை, நிலைகொள் வேளாண்மை ஆகிய சொற்கள் இதற்குப் பயன்படக் கூடியவை.
# நிலைகொள் வேளாண்மை

## வரையறைகள்

- நிலைகொள் வேளாண்மை என்ற பதத்தினை முன்மொழிந்த பில் மோலிசன், நிலைகொள் வேளாண்மை என்பது நிலைப்பேறான மானிடச் சுற்றாடல்களை உருவாக்குவதற்கான வடிவமைப்புத் தொகுதி" என்பார். இதன்படி எரிபொருளுக்குப் பதிலாக உயிரியல் வளத்தைப் பயன்படுத்துவதும், வேலையாள் வினைத்திறனை உடைய, சிறிய, செறிந்த முறைத் தொகுதிகளுக்கான வடிவமைப்புகளை நிலைகொள் வேளாண்மை விவரிக்கிறது.
- மைக்க்கேல் பிளாக்சியின் விவரிப்பின்படி நிலைகொள் வேளாண்மை என்பது "நிலைப்பேறுடையதும் சுற்றுச்சூழலுக்கு ஏற்புள்ளதுமான நிலப்பயன்பாட்டு முறைமைகளுக்கான வடிவமைப்பாகும்." இது சமூக நிலைபேற்றுக்கு உதவக்கூடிய பண்பாட்டு நோக்கில் பொருத்தப்பாடுடைய முறைமைகள், நிலப்பயன்பாட்டியல், சூழலியற் கொள்கைகளை ஆகிய்வற்றை ஒருங்கிணைத்ததாய் அமையும்.
# நிலைகொள் வேளாண்மை

## நிலைகொள் வேளாண்மையின் விழுமியங்கள்

நிலைகொள் வேளாண்மை ஏனைய மாற்றுப் பண்ணை முறைகளான இயற்கை வேளாண்மை, நிலைப்பேறான வேளாண்மை, சூழல் வேளாண்மை ஆகியவற்றிலிருந்து தனித்துவமானது. இது தனித்தனிக் கொள்கைகளுக்குப் பதிலாக முழுப் பூகோள சமுதாயத்தினதும் வாழ்விருப்பு பற்றி கருதுகிறது.  
- **புவியைப் பராமரித்தல்:** அனைத்து உயிரினங்களும் வாழ்வதற்கான மூலம் புவி என்பதை ஒப்புதல். புவியின் பல்தன்மை கொண்ட நலனோம்புகையை (நீர், காற்று, உணவு, வாழிடம்) உணருதல். அதனைக் கேடுகளிலிருந்து பேணுதல். பயனுறுதி மிக்கதாகப் பேணுதல்.
- **மக்களைப் பராமரித்தல்:** சமூகப் பொறுப்புணர்வையும் தன்னம்பிக்கையும் வளர்த்தல், வாழ்விருப்புக்கான வளங்களை அடைதல், ஒருவரை ஒருவர் தாக்கிக் கொள்வதால் புவிக்கோளம் ஊறுபடுவதைத் தவிர்த்தல்.
- **மக்கள்தொகைக்கும் நுகர்வுக்குமான எல்லைகளை வகுத்தல்:** குறையக்கூடிய வளங்கள் மக்கள்தொகைப் பெருக்கத்துக்கு ஏற்ப பயன்படுதைத் திட்டமிடல். இதற்காக மக்களையும் நிலத்தையும் பாதுகாப்பதற்குத் தேவையான நேரம், வேலையாள், ஆற்றல், நிதி, தகவல் முதலியவற்றை ஒருங்கிணைப்பது.
# நிலைகொள் வேளாண்மை

## நிலைகொள் வேளாண்மையின் இயல்புகள்

- நிலைகொள் வேளாண்மை, முழுமை பெற்ற ஒருங்கிணைந்த முறைமைகளின் பகுப்பாய்வும் வடிவ முறையியலும் ஆகும்.
- உற்பத்தித் திறனுள்ள சூழல் தொகுதியை உருவாக்குவதிலும் பாழடைந்த சூழல் தொகுதியை மனித நிலைத்திருப்புக்கு மீளுருவாக்குவதிலும் நிலைகொள் வேளாண்மை பயன்படும்.
- மரபுவழி அறிவு, பட்டறிவை மதிப்பிடவும் வலுவூட்டவும் நிலைகொள் வேளாண்மை பயன்படுகிறது. உலகளாவிய பேண்தகு வேளாண்மை முறைகளையும் நில மேலாண்மை நுட்பங்களையும் நிலைகொள் வேளாண்மை உள்ளடக்குகின்றது.
- வேதியியல் மாசாக்கத்தை ஏற்படுத்தும் பூச்சி மருந்துகளின் பயன்பாடற்ற இயற்கை வேளாண் முறையை நிலைகொள் வேளாண்மை மேம்படுத்துகின்றது.
- நிலைகொள் வேளாண்மை, சூழல் கூறுகளுக்கிடையே ஒன்றுக்கொன்று துணையாகும் தன்மை முதலான அங்கித் தொடர்புகளை கூட்டுவதைக் குறிக்கோளாகக் கொண்டது.
# நிலைகொள் வேளாண்மை

## நிலைகொள் வேளாண்மை வடிவமைப்பின் கோட்பாடுகள்

சூழலியல், ஆற்றல் சேமிப்பு, நிலக்காட்சிமை வடிவமைப்பு, சுற்றாடல் அறிவியல் எனப் பல்துறை சார்ந்ததாக இது வடிவமைக்கப்படுகிறது.
1. தொடர்பு இடவமைவு.
1. பன்மையான செயற்பாடுகளைக் கொண்ட கூறுகளின் உள்ளடக்கம்.
1. ஆற்றல் செயல் திறன் மிக்க திட்டமிடல்.
1. உயிரியல் மூலவளங்களின் பயன்பாடு.
1. ஆற்றல் சுழற்சி.
1. இயற்கைத் தாவர நிலைப்பேறும் மீள்சுழற்சியும்.
1. இனப்பல்வகைமையும் பல்லின வளர்ப்பும்.
1. இயற்கை வடிவங்களைக் குழப்பாமல் திட்டமிடல்.
1. மன நிலை மாற்றத்தைத் திட்டமிடல்.
# நிலைகொள் வேளாண்மை

## நிலைகொள்வேளாண்மையின் கோட்பாடுகள்

### நிலத்தை தொடர்ந்து கவனித்து அதனுடனான தொடர்புகளைப் பேணுதல்

இயற்கைக்கு எதிரான செயல்களை செய்வதை தவிர்த்து, இயற்கையுடன் இணைந்து அதைத் தொடர்ந்து கவனித்தல் எ.கா: பூச்சிகளைக் கொல்ல பூச்சிக்கொல்லிகளுக்குப் பதிலாக மாற்று முறைகளைப் பயன்படுத்துதல்.
# நிலைகொள் வேளாண்மை

## நிலைகொள்வேளாண்மையின் கோட்பாடுகள்

### இயற்கையின் ஒவ்வொரு ஆற்றலையும சேமித்தல்

சூரிய வெளிச்சம், மழை, காற்று முதலான இயற்கை வளங்களை தக்க முறையில் பயன்படுத்தலும் பாதுகாத்தலும்.
# நிலைகொள் வேளாண்மை

## நிலைகொள்வேளாண்மையின் கோட்பாடுகள்

### மகசூலை முழுமையாகப் பயன்படுத்துதல்

முதன்மை விளைபொருள் தவிர்ந்த ஏனைய பக்க விளைபொருள்களையும் முடிந்தவரைபயன்படுத்துதல். எ.கா: அறுவடையின் பின்னான வைக்கோல்.
# நிலைகொள் வேளாண்மை

## நிலைகொள்வேளாண்மையின் கோட்பாடுகள்

### புதுப்பிக்கத்தக்க வளங்கள் மற்றும் சேவைகளைப் பயன்படுத்துதல்

மண்ணின் வளத்தை அழிவடையாமல் பாதுகாத்தல்.
# நிலைகொள் வேளாண்மை

## நிலைகொள்வேளாண்மையின் கோட்பாடுகள்

### வளங்கள் வீணாவதைத் தடுத்தல்

இயற்கை வளங்களை மதித்து அதனைப் பேணுதல்.
# நிலைகொள் வேளாண்மை

## வடிவமைப்பும் வலயங்களும்

மானிடச் சூழலியலில் தொகுதியின் பயன்படி தன்மை மற்றும் தாவர விலங்கினத் தேவைகள் என்பவற்றின் அடிப்படையிலும் நிலைகொள் வேளாண்மைத் தொகுதி பல வலயங்களைக் கொண்டதாக வடிவமைக்கப்படும். தாவர விலங்குத் தொகுதிகளைப் பராமரிப்பதற்கான தேவையும் வலயங்களைத் தீர்மானிக்கும். இதன்படி கூடிய அல்லது செறிந்த பராமரிப்பு தேவையான பயிர்த் தொகுதி முதலாம் இரண்டாம் வலயங்களில் பெரிதும் இடம்பெறும். இதன் அடிப்படையில் 0 தொடக்கம் 5 வரையான வலயங்கள் வடிவமைக்கப்படும்.